
Sveta Misa od Golgote do danas 


1. Što je sveta Misa? 

Sveta Misa je nevidljivo i nekrvno obnavljanje žrtve Našega Gospodina na Križu. Ta se žrtva 
događa u trenutku Pretvorbe kada je Isus nazočan na oltaru u odvojenim prilikama kruha i vina. 
Kao što Tridentski Sabor uči, radi se o istoj Žrtvi na kao i na Kalvariji - jer isti je Svećenik što 
prinosi žrtvu (jer posvećeni svećenik djeluje samo kao zamjenik ,,u osobi" Krista, pa je Krist 
stvarni Svećenik što prinosi žrtvu) i ista je prinosna Žrtva, naime sam Krist. Različiti je vid 
prinošenja žrtve: krvava i stvarna na Golgoti, nekrvna i mistično-sakramentalna u svetoj Misi; i 
različita je svrha: na Golgoti je Isus Krist zaslužio milost Otkupljenja, a u svetoj Misi se ta i druge 
milosti udjeljuju. 

2. Tko je ishodište svete Mise? 

Sveta Misa ima svoje ishodište u Našem Gospodinu Isusu Kristu, koji ju je ustanovio na večeri 
prije svoje smrti, na Posljednjoj večeri sa svojim Apostolima. O tome postoje podudarni izvještaji 
triju sinoptičkih Evanđelja (Mateja, Marka i Luke) te u Prvom pismu Sv. Pavla Korinćanima: 
„Doista, ja od Gospodina primih što vama predadoh: Gospodin Isus one noći kad bijaše predan 
uze kruh, zahvalivši razlomi i reče: "Ovo je tijelo moje - za vas. Ovo činite meni na spomen." Tako 
i čašu po večeri govoreći: "Ova čaša novi je Savez u Mojoj Krvi. Ovo činite kad god pijete, Meni 
na spomen." Doista, kad god jedete ovaj kruh i pijete čašu, smrt Gospodnju navješćujete dok On 
ne dođe." (1 Kor 11,23-26) 

3. Jesu li i Apostoli slavili sv. Misu? 

Kad je Isus Krist na Posljednjoj večeri nakon svega rekao Apostolima: „Ovo činite Meni na 
spomen" time je Apostolima naložio, da u Njegovo Ime također slave svetu Misu i istovremeno im 
je dao punomoć, dakle sposobnosti, da se dogodi Pretvorba te da Njegovo Tijelo i Njegova Krv 
budu prineseni kao žrtva. Sveta Misa je stoga od samoga početka bila u središtu kršćanske 
Zajednice. O „prvoj Zajednici" u Jeruzalemu nalazimo ovaj izvještaj: „Bijahu postojani u Nauku 
apostolskom, u Zajedništvu, lomljenju Kruha i molitvama." (Dj 2,42) „Lomljenje Kruha označava 
svetu Misu. Taj se izraz koristio, da se događaj s jedne strane prekrije (jer su tada kršćane 
proglašavali „ljudožderima" i „koljačima"), a s druge strane „posvećenima" skrene pozornost na 
bit: pod prilikama kruha ,,lomi“se, žrtvuje Tijelo Kristovo. 

4. Kako su Apostoli slavili sv. Misu? 

Djelima apostolskim Sveti Luka izvješćuje: ,,U prvi dan tjedna, kad se sabrasmo lomiti Kruh, 
Pavao im govoraše..“(Dj 20,7) „Prvi dan u tjednu" je nedjelja. Iz toga možemo zaključiti da su 
kršćani od samog početka započinjali „dan Gospodnji" nedjeljnom sv. Misom, u nedjeljnoj Misi 
govorila se propovijed („Pavao im govoraše.."). Čitalo se tekstove iz Svetog Pisma, vjerojatno 
Evanđelja i Poslanice, dakle pisma Apostola, kao što je poznato iz Poslanice Kološanima: ,,A kad 



se ova Poslanica pročita kod vas, pobrinite se da se pročita i u Laodicejskoj crkvi, i vi da pročitate 
onu iz Laodiceje." (Kor 4,16). Pjevali su „psalme, hvalospjeve i duhovne pjesme“( Kol 3,16). U 
središtu je bilo „lomljenje Kruha", koje se izvodilo prema uputama Našega Gospodina, kao što 
opisuje Sveti Pavao. Slavljenje svete Mise bilo je povezano s obrednom gozbom, „Gospodnjom 
gozbom", ali to valja razlikovati od današnje Pričesti (vidi Kor 11,17 si.). 

5. Kako se sv. Misa dalje razvijala? 

Apostoli su prenosili posvetu za slavljenje svetih Otajstva polaganjem ruku na svoje 
nasljednike (vidi Tim 4,14). Radi se o svećeničkom posvećenju, koje osposobljava napose za 
slavljenje sv. Mise. Od rana su postojali oblici (dijelovi) Mise koji se nisu mijenjali. Tako najvažniji 
dio s riječima Pretvorbe u preciznom obliku direktno preuzetim od Isusa Krista i tako predavan. 

Taj dio tvori osnovicu rimskog misnog Kanona do današnjeg dana, a zadnje promjene bile su oko 
400-te godine. 

Rimski obred sve više širio Zapadnom Europom, naročito kada ga je Karlo Veliki (vladao od 
774 do 814) prihvatio za Franačko carstvo. Misa je tada doživjela neke promjene i proširenja koja 
nisu dirala bitni dio. Nadodano je Vjerovanje. 

6. Kako je došlo do „tridentske Mise"? 

Misa u obliku uređenom u Franačkom carstvu dolazi natrag u prijelazu od 10. na 11. stoljeće 
natrag u Italiju i Rim, pa se odavde širila po cijeloj Zapadnoj Europi. Krajem Srednjeg vijeka 
proširila se „ iz crkve u crkvu sve veća raznolikost, pri čemu se uvuklo i praznovjerje." Tu zbrku i 
čak djelomično iskrivljenje Mise iskoristili su „reformatori" da napadnu sv. Misu kao takvu svim 
sredstvima te stvore vlastite obrede. Stoga je Tridentski Sabor (1545-1565) odlučio poduzeti 
obnovu i reformu bogoslužja, što je Sveti Pijo V. papa proveo i dovršio tiskanjem „Rimskog 
misala" 1570.godine. Budući da se Misal oslanja na Tridentski Sabor, zove se i „Tridentski misal". 

7. Kako izgleda reforma Pape Pija V. ? 

Sveti Pijo V. papa napisao je svojoj Konstituciji „Quo primo tempore" od 14. srpnja 1570. u 
uvođenju Misala daje „ daje pomno odabranim stručnjacima dao nalog reviziju misala. „Oni su 
sve usporedili s najstarijim rukopisima naše Vatikanske Biblioteke kao i s sačuvanim i dotjeranim 
kodeksima sakupljenim sa svih strana; to isto je učinjeno sa starim misnim uredbama i spisima 
uvaženih autora, koji su nam ostavili odredbe istog Obreda, tako daje Misal sređen po normi i 
obredu Svetih Otaca." Radilo se dakle uistinu o ponovnoj uspostavi izvornog rimskog Obreda 
kako je, s izvorištem u riječima Isusa Krista, te kao jezgra koja se od vremena Apostola prenosila 
bez natruha sa strane tijekom Prvog tisućljeća pod vodstvom Duha Svetoga i pod nadzorom 
Crkve, te lagano narastao obred do svog konačnog oblika. Nije dakle stvoren novi obred, kao što 
je bio slučaj pri „reformi" Drugog vatikanskog sabora. 

8. Kakav je položaj tridentske Mise u Crkvi? 

Papa Pijo V. objasnio je u svojoj već spomenutoj Konstituciji da se uvođenjem Rimskog misala 
ukidaju svi ostali misali koji se ne mogu pozvati na barem dvostoljetnu tradiciju. Rimski misal je 
ubuduće posvuda obavezan gdje se Misa slavi prema obredu Rimske crkve. Tako se donosi 
odluka da je zabranjeno Tridentskom misalu bilo što dodavati, oduzimati ili mijenjati. Papa 
dopušta ,,s papinskom punomoći" svećenicima da se služe tim misalom zauvijek, pri pjevanju, ili 



čitanju svete Mise u svim crkvama, bez ikakvih rezervi i strahova od kazni, osuda ili cenzura. 

Mogu ga i smiju se njime služiti slobodno i punim dopuštenjem. I niti jedan svećenik ne smije 
„Misu slaviti drugačije nego li je određeno i ne smije dozvoliti da ga se prisili bilo što mijenjati u 
misalu. 

9. Pa ipak u tijeku II.Vatikanskog Sabora uvela Nova Misa a stara na neki način „ukinuta"? 

U stvari tridentska Misa nije nikada bila ukinuta. Papa Ivan Pavao II. je godine 1986. sazvao 
posebnu Komisiju od devet kardinala: Ratzingera, Mazera, Oddia, Steckera, Casarolia, Gantina, 
Innocentia i Tomkia, čije zaduženje bijaše odgovoriti na dva pitanja: 

1. Papa Pavao VI. je ovlastio biskupe zabraniti slavljenje tradicionalne Mise? 

2. Svećenik ima pravo slaviti tradicionalnu Misu u javnosti i privatno bez ograničenja, i protiv volje 
svoga biskupa. 

Komisija je potvrdila jednoglasno da papa Pavao VI. nije nikad odobrio biskupima ovlast 
zabraniti svećenicima slavljenje Mise po tradicionalnom Obredu. 

Komisija je ustvrdila da svećenici ne mogu biti obvezni slaviti Misu po novom obredu; biskupi 
ne mogu zabraniti, niti postaviti ograničenja, za slavljenje Mise po tradicionalnom Obredu, bilo u 
javnosti bilo privatno. 

Začudo se tridentska Misa tretira kao da je ukinuta. Nakon Koncila traži se posebna „dozvola" 
za njeno čitanje - dozvola koja se povrh svega dodjeljuje puno ograničenja. 

10. U čemu je, sažeto rečeno, razlika između Stare i Nove Mise? 

Evo sažeto rečeno: U Staroj Misi slavimo Žrtvu našega Gospodina Isusa Krista na Križu, dakle 
događaj Velikog petka; u Novoj Misi se slavi „Gospodnja večera", dakle spomen na Večernju 
gozbu Velikog četvrtka. 

Uistinu je Naš Gospodin navečer Velikog četvrtka u krugu svojih Apostola unaprijed prikazao 
žrtvu Velikog petka, time što je sakramentalno pod prilikama kruha i vina učinio prisutnim Svoje 
žrtveno Tijelo i Svoju žrtvenu Krv. I upravo je to On naložio Apostolima, kad im je On rekao: „Ovo 
činite Meni na spomen." Nisu trebali slaviti večernju gozbu na Njegov spomen, nego Žrtvu, Žrtvu 
Njegova Tijela i Krvi pod prilikama kruha i vina. 

11. U čemu se očituje ta razlika? 

U Staroj Misi postoji jedan oltar, na kojem se prinosi Žrtva, i jedan stol na kojem se vjernicima 
dijeli „Anđeoska hrana": pričesna klupa. 

U Novoj Misi oboje je uklonjeno tako da ima samo dva stola oko kojih se okuplja zajednica na 
Gospodnju večeru : „stol riječi" - stalak za čitanja - za komim se slavi služba Riječi Božje, i „stol 
Tijela Gospodinova" za kojim se „lomi Kruh života". Naglasak nije više na žrtvi, nego na okupljanju 
zajednice. U središtu više nije stvarna Nazočnost Kristova pod sakramentalnim prilikama na 
oltaru, nego duhovna Nazočnost Gospodinova u zajednici u skladu s često čitanim mjestom „Gdje 
su dvojica ili trojica sabrana u Moje Ime, tu sam i Ja među njima" (Mt 18,20). 



U Staroj Misi najvažnija je stvarna Kristova Nazočnost na oltaru u trenutku svete Pretvorbe, 
kada se u odvojenim prilikama kruha i vina ponovno događa Kalvarijska žrtva. Stoga je u tom 
trenutku posve mirno, samo zvone zvona , a vjernici kao i svećenik pobožno kleče na koljenima. 
Tu žrtvu ne prinosi zajednica, nego samo svećenik koji u tom trenutku djeluje ,,u osobi Krista" kao 
Njegov zamjenik. Stoga svećenik može Misu slaviti posve tiho, pa čak i bez vjernika; ona zbog 
toga ne gubi ništa od svoje vrijednosti i značenja. 

S druge strane nema nikakvog smisla slaviti „gozbu" sam ili u tišini. Tu su potrebni sudionici i 
stalni „dijalog". Stoga je ispravno da se na „gozbi" koristi materinski jezik - jer se pri razgovoru za 
stolom valja sporazumjeti. Žrtva Stare Mise služi se s puno razloga na latinskom jeziku koji bolje 
odgovara Otajstvu i naznačuje da se događa bogoštovna radnja koju prinosi svećenik u Ime Sina 
Božjeg Isusa Krista. 

12. Ne govori li se i u „Novoj Misi" o žrtvi? 

Da, ali još samo o „žrtvi hvale" u Lutherovom smislu. Žrtva svete Mise zapravo ima 
četverostruku svrhu: slavljenje, zahvalu, molbu i pokoru. Posljednja dva vida, a napose pokora, 
posebno su važni u našem stanju potrebe za otkupljenjem. Čak i nakon krštenja griješimo puno 
puta. „Reknemo li da grijeha nemamo, sami sebe varamo i istine nema u nama. Ako priznamo 
grijehe svoje, vjeran je On i pravedan - otpustit će nam grijehe i očistiti od svake nepravde...i Krv 
Isusa, Sina Njegova, čisti nas od svakog grijeha" (1 Iv 1,8-9.7) Potrebna nam je Krv Kristova, 
trebamo tu žrtvu zadovoljštine. Martin Luther je bio protiv toga. On je rekao da je Misa samo žrtva 
slavljenja i zahvale. A upravo je to shvaćanje u srži „Nove Mise". Stoga se ona više i ne naziva 
misnom Žrtvom nego „Euharistijom", to jest zahvalom. 

13. Što se može prigovoriti Pričesti na ruke? Nije li se to prakticiralo u ranijim stoljećima? 

Točno je da se u prvim stoljećima sveta Pričest primala na ruke. Ali to nije bila „Pričest na ruku" 
u današnjem smislu. Bilo je više načina toga, ali uvijek s velikim strahopoštovanjem. Konačno je 
upravo opasnost obeščašćenja i svetogrđa dovela do toga da se taj način primanja Pričesti 
morao biti ukinut. Stoga je pobožno i ponizno primanje Pričesti u usta pri klečanju posvuda bilo 
uobičajeno, čime su se znatno smanjile te opasnosti, kao na primjer pad čestica ili gubitak 
strahopoštovanja pred onim što mogu „shvatiti". Stoga uopće nema smisla u današnje vrijeme, u 
kojem smisao za sveto sve više i više nestaje, vraćati se na stare načine primanja Pričesti i s 
njima povezane opasnosti. Današnja praksa dovoljno pokazuje koliko je opravdana isključiva 
Pričest na usta. Nebrojena svetogrđa, koja se danas događaju sa svetim Prilikama, na taj bi se 
način izbjegla. 

14. Riječ o „aktivnom sudjelovanju" laika 

„Aktivno sudjelovanje" laika htio je još sveti papa Pijo X. No, on je pod tim razumijevao 
unutarnje praćenje i zajedničko izvršenje onoga, što se zbiva na oltaru. Drugim riječima: I vjernici 
se trebaju žrtvovati s Našim Gospodinom na oltaru. Upravo se u tome se ostvaruje njihovo pravo 
„aktivno sudjelovanje" u svakoj misnoj Žrtvi. A upravo je suprotno slučaj u danas uobičajenom 
obliku „aktivnog sudjelovanja", pri kojem se laici - muškarci i žene - ne predaju i žrtvuju u 
poniznosti, nego posve samouvjereno žele stajati na podiju, hvališu se svojim službama i 
nastupaju kao da žele osvojiti publiku. Takav način u potpunosti odgovara novom shvaćanju 
slavljenja gozbe, pri čemu u središtu se ne nalazi Bog, nego čovjek. 



Fra Bogdan Cvetković 


izvor: http://www.latinska-misa.com/ 



